**Conrad Mölder** (s. 6. lokakuuta 1999 Tallinna, Viro) on suomenvirolainen jääkiekkomaalivahti, joka pelaa Ranskan Ligue Magnus sarjaa joukkueessa Aigles de Nice.

Ura
---

Mölder syntyi Tallinnassa, josta hän muutti 12-vuotiaana isänsä kanssa Suomeen, jotta voisi harrastaa jääkiekkoa. Kaudella 2012–2013 Mölder osallistui tallinnalaisen HC Panterin joukkueessa C-nuorten Aluedivisioonaan Suomessa. Hän osallistui samana kautensa myös yhtenä neljästä virolaispelaajasta IIHF Development Campiin. Kaudeksi 2013–2014 Mölder siirtyi Helsingin IFK:hon. Kaudeksi 2015–2016 hän siirtyi Kiekko-Vantaan B2-nuoriin, josta Mölder siirtyi kaudeksi 2016–2017 Pelicansin B-nuoriin. Kauden 2017–2018 alussa, syyskuun 2017 lopulla hän siirtyi Venäjän nuorten sarja MHL:n kiinalaisjoukkue KRS Junioriin. Mölder kantoi suurimman osan joukkueen torjuntavastuusta.

Huhtikuussa 2018 Mölder teki 1+1-vuotisen SM-liigasopimuksen Vaasan Sportin kanssa. Hän aloitti kauden 2018–2019 seuran A-nuorten pääasiallisena ykkösmaalivahtina. Mölder pelasi siellä koko kauden ja torjui Sportin A-nuorille pronssia. Hänet valittiin myös kolmen SM-liigaottelun kokoonpanoon, mutta Mölder jäi kuitenkin ilman peliaikaa.

Mölder teki huhtikuussa 2019 1+1-vuotisen jatkosopimuksen Vaasan Sportin kanssa. Samalla seura vuokrasi hänet kaudeksi 2019–2020 Mestis-joukkue TUTO Hockeyn vahvuuteen. Mölder nousi kauden mittaan joukkueen pääasialliseksi vastuunkantajaksi, ja hän pelasi 32 runkosarjaottelua torjuen kaksi nollapeliä. Mölder pelasi myös yhden Suomen Cupin ottelun. Joulukuussa 2019 hänet kutsuttiin Sportin SM-liigajoukkueen vahvuuteen, kun Niko Hovinen oli loukkaantunut. Mölder valittiin kahteen otteluun kokoonpanoon. Hän aloitti 20. joulukuuta 2019 pelattuun vierasotteun Rauman Lukkoa vastaan joukkueen kakkosmaalivahtina, kun Stefan Steen toimi ykkösmaalivahtina. Mölder vaihdettiin Sportin maaliin ajassa 55.28. Mölder pelasi 24 sekuntia ilman tilastomerkintöjä, kunnes Steen vaihdettiin seuraavan pelikatkon aikana takaisin Sportin maalille.

Helmikuussa 2021 Mölder siirtyi loppukauden 2020–2021 kattavalla sopimuksella Slovakian Extraligan HK Dukla Michalovceen oltuaan alkukauden ilman sopimusta. Joukkuetta valmensi suomalainen Tomek Valtonen ja valmennustiimiin kuului myös Mölderille TUTOsta tuttu Elmo Aittola. Kaudeksi 2021–2022 Mölder siirtyi vuoden mittaisella sopimuksella Puolan Polska Hokej Ligan KH Toruńiin.

Muuta
-----

Mölder sai Suomen kansalaisuuden lokakuussa 2017. Hän on myös ilmaissut halunsa edustaa maajoukkuetasolla Suomea.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2016–2017 | Pelicans | A-SM | 1 |  |  |  |  | 3 | 0 | 2.78 | 91,7 | – | – | – | – | – | – | – | – |
| 2017–2018 | KRS Junior | MHL | 42 | 16 | 23 | 1 | 2352 | 120 | 2 | 3.06 | 91,0 | – | – | – | – | – | – | – | – |
| 2018–2019 | Sport | A-SM | 43 |  |  |  |  | 122 |  |  | 91,4 | 9 |  |  |  | 29 |  | 3.22 | 90,6 |
| 2019–2020 | Sport | SM-liiga | 1 | 0 | 0 | 0 | 0 | 0 | 0 | 0.00 | 100 | – | – | – | – | – | – | – | – |
|  | TUTO Hockey | Mestis | 32 | 9 | 12 | 9 | 1762 | 91 | 2 | 3.10 | 89,0 | – | – | – | – | – | – | – | – |
| 2020–2021 | HK Dukla Michalovce | SloEL | 0 |  |  |  |  |  |  |  |  | – | – | – | – | – | – | – | – |

Lähteet
-------

* Conrad Mölder The Internet Hockey Databasessa (englanniksi)
* Conrad Mölder Eurohockey-sivustolla (englanniksi)
* Conrad Mölder *Elite Prospects*. Everysport Media Group AB.  (englanniksi)

### Viitteet

1. 1 2  Conrad Mölder *Elite Prospects*. Everysport Media Group AB.  (englanniksi)
2. ↑  Arponen, Miika: Virosta leijonapaitaan – Conrad Mölder luo uraa Venäjän juniorisarjassa *ls24.fi*.  11.1.2018. Marva Media Oy. Viitattu 21.12.2019.
3. ↑  Elite Prospects - IIHF Dev. Camp Stats 2012-2013 *eliteprospects.com*. Everysport Media Group AB. Viitattu 21.12.2019. (englanniksi)
4. ↑  Sportin maalivahtikolmikko valmis - Aittokallio palaa liigakaukaloihin *Jatkoaika.com*.  13.4.2018. Jatkoaika r.y. Viitattu 21.12.2019.
5. 1 2  Conrad Mölder Eurohockey-sivustolla (englanniksi)
6. ↑  Chris DeSousa vahvistaa Sportin hyökkäystä *vaasansport.fi*.  26.4.2019. Hockey-Team Vaasan Sport Oy. Viitattu 21.12.2019.
7. ↑  Conrad Mölder TUTOn vahvuuteen *tutohockey.fi*.  26.4.2019. TUTO Hockey Oy. Viitattu 21.12.2019.
8. ↑  Ennakko: Viimeinen rutistus Raumalla ennen joulutaukoa *vaasansport.fi*.  20.12.2019. Hockey-Team Vaasan Sport Oy. Viitattu 21.12.2019.
9. ↑  Otteluseuranta *liiga.fi*.  20.12.2019. Jääkiekon SM-liiga Oy. Viitattu 21.12.2019.
10. ↑  Do záverečnej fázy sezóny aj s dvoma posilami. Prichádza obranca Šedivý a fínsky brankár Molder *hkduklamichalovce.sk*.  11.2.2021. HK DUKLA Ingema Michalovce. Viitattu 18.2.2021.
11. ↑  Zmiana w toruńskiej bramce. Fin za Szweda *Hokej.net*.  23.6.2021. Hokej.Net. Viitattu 23.6.2021. (puolaksi)
12. ↑  Arponen, Miika: Virolaislupaukselle Suomen passi - tavoitteena leijonapaita ja NHL *ls24.fi*.  6.10.2018. Marva Media Oy. Viitattu 21.12.2019.